Ivar Frederik Bredal
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk på 1800-tallet,Internasjonale klassiske komponister og verker på 1800-tallet
Ivar Frederik Bredal var en dansk komponist født i Bergen. Som musiker var Bredal utdannet som bratsjist, som komponist blant annet hos Frederik Kuhlau (1786–1832) og som komponist tydelig påvirket av ham.
Estetikk Hans få komposisjoner viser en tydelig evne til å komponere dramatisk musikk. Han viser samtidig en karakteristisk melodiøsitet med en tydelig vokal-teknikk samt en god orkesterbehandling – synd bare at hans virksomhet som komponist opphørte allerede 1835. Biografi I tillegg til å komponere livnærte Bredal seg som tegnelærer og portrettmaler i København. Han fikk sin instrumentale utdannelse hos kapellmusiker Foght og arbeidet som bratsjist i Det kongelige kapell 1817–1849. Fra 1849 til 1863 var Bredal kormester i Det kongelige teater. Han sluttet ved Det kongelige teater i 1863 og døde året etter. Som bratsjist opptrådte han på konserter med det resultat at publikum oppdaget ham som en instrumentalist med vakker tone. På bakgrunn av noen mindre komposisjoner fikk Bredal av Foght rådet å søke kompossjonsveiledning hos Frederik Kuhlau, delvis også hos C. E. F. Weyse (1774–1842), og i Bredals musikk kan man spore Kuhlaus påvirkning. Av hans komposisjoner kan nevnes en konsert for bratsj, et konsertant verk for bratsj og cello, mindre solostykker for bratsj, påskehymnen ”Opstandelsen” for kor og orkester fremført i musikkselskapet ”Euterpe” i 1828, en konsertouverture fremført 1830 i tillegg til sangspillene ”Bruden fra Lammermoor” og ”Guerillebanden”. Utvalgte komposisjoner ”Bruden fra Lammermoor” – romantisk sangspill i fire akter til H. C. Andersens libretto ”Igaar og i dag, eller Et eventyr paa alheden” – lystspill i 3 akter ”Guerillebanden” – sangspill i 3 akter ”Thomas Ægypter” – Vaudeville i 1 akt ”Judas Iscariotes” – En tenorsolo med orkester ”En lille hex – Et instrumentalstykke arrangert av Bredal Les mer i Store norske leksikon Musikk i Danmark